કરાચીઃ સ્પોટ ફિક્સિંગ પ્રકરણમાં આજીવન પ્રતિબંધનો સામનો કરી રહેલા પાકિસ્તાની સ્પિનર દાનિશ કનેરિયાએ બીસીસીઆઇ પાસેથી પ્રતિબંધ હટાવવામાં તેની મદદ માગવાના સમાચારનું ખંડન કર્યું છે. કનેરિયાએ કહ્યું તેણે ભારતીય બોર્ડ પાસેથી કોઈ પણ જાતની મદદ માગી નથી. કેટલાક રિપોર્ટમાં દાવો કરવામાં આવ્યો હતો કે પાક. ક્રિકેટમાં એકલા પડી ગયેલા અને શોષણનો શિકાર થવાથી દાનિશ દુઃખી છે, પરંતુ એક પાકિસ્તાની તરીકે ફક્ત આથી જ તેની નિષ્ઠા પર શંકા કરવી જોઈએ નહીં, કારણ કે તે એક હિન્દુ છે. તેને લાગે છે કે બીસીસીઆઇ તેની મદદ કરી શકે છે.